PATVIRTINTA

Kėdainių ,,Atžalyno“ gimnazijos

direktoriaus 2022 m. lapkričio mėn. 28 d.

įsakymu Nr. V-120

# MOKINIŲ MAITINIMO ORGANIZAVIMO GIMNAZIJOJE

# TVARKOS APRAŠAS

# 

# I SKYRIUS

**BENDROSIOS NUOSTATOS**

1. Mokinių maitinimo organizavimo tvarkos aprašas (toliau – Tvarkos aprašas) nustato mokinių maitinimo, vykdomo Kėdainių „Atžalyno“ gimnazijoje (toliau – Gimnazijoje) reikalavimus.

2. Gimnazijoje mokinių maitinimas organizuojamas vadovaujantis 2018 m. balandžio 10 d. Lietuvos Respublikos sveikatos apsaugos ministro įsakymu Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“, Kėdainių rajono savivaldybės tarybos 2019 m. kovo 29 d. Nr. TS-40 „Dėl Kėdainių rajono savivaldybės mokinių nemokamo maitinimo tvarkos aprašo patvirtinimo“, Kėdainių rajono savivaldybės tarybos 2021 m. balandžio 30 d. Nr. TS-102 „Dėl Kėdainių rajono savivaldybės mokinių nemokamo maitinimo tvarkos aprašo patvirtinimo“ pakeitimo“.

3. Tvarkos aprašo tikslas – užtikrinti sveikatai palankią mokinių mitybą, maisto saugą ir geriausią kokybę, kad būtų patenkinti mokinių maisto medžiagų fiziologiniai poreikiai, ugdomi sveikos mitybos įgūdžiai.

# II SKYRIUS

# SĄVOKOS IR JŲ APIBRĖŽTYS

4. Tvarkos apraše vartojamos sąvokos ir jų apibrėžtys:

4.1. **Patiekalas ‒** paprastai vienoje lėkštėje patiekiamas vartoti šaltas ar šiltas maistas.

4.2.**Tausojantis patiekalas** – maistas, pagamintas maistines savybes tausojančiu gamybos būdu: virtas vandenyje ar garuose, troškintas, pagamintas konvekcinėje krosnelėje, keptas įvyniojus popieriuje ar folijoje. Tausojantiems patiekalams nepriskiriami tarkuotų bulvių patiekalai.

4.3. **Valgiaraštis** – patiekiamų vartoti dienos maisto produktų ir patiekalų sąrašas.

# III SKYRIUS

**MOKINIŲ MAITINIMO ORGANIZAVIMAS GIMNAZIJOJE**

5. Gimnazijos vadovas atsako už mokinių maitinimo organizavimą vadovaujantis 2018 m. balandžio 10 d. Lietuvos Respublikos sveikatos apsaugos ministro įsakymu Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“, Tvarkos aprašo nuostatų įgyvendinimą.

6. Už maisto produktų kokybę ir patiekalų atitikimą „Vaikų maitinimo organizavimo tvarkos aprašo“ (patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija) nuostatoms atsakingas maitinimo paslaugos teikėjas.

7. Mokinių maitinimas organizuojamas Gimnazijos valgykloje laikantis maisto saugos ir maisto tvarkymo reikalavimų, nustatytų Reglamente (EB) Nr. 852/2004, Lietuvos Respublikos sveikatos apsaugos ministro 2005 m. rugsėjo 1 d. įsakyme Nr. V-675 „Dėl Lietuvos higienos normos HN 15:2005 „Maisto higiena“ patvirtinimo“ (toliau ‒ HN 15:2005), Lietuvos Respublikos sveikatos apsaugos ministro 2006 m. kovo 9 d. įsakyme Nr. V-168 „Dėl Lietuvos higienos normos HN 26:2006 „Maisto produktų mikrobiologiniai kriterijai“ (toliau ‒ HN 26:2006) patvirtinimo“ ir Lietuvos Respublikos sveikatos apsaugos ministro 2011 m. gegužės 2 d. įsakyme Nr. V-417 „Dėl Lietuvos higienos normos HN 16:2011 „Medžiagų ir gaminių, skirtų liestis su maistu, specialieji sveikatos saugos reikalavimai“ patvirtinimo“ (toliau ‒ HN 16:2011), ir sudarant sąlygas kiekvienam vaikui pavalgyti prie švaraus stalo.

8. Mokinių maitinimui skirtų rekomenduojamų ir draudžiamų maisto produktų asortimentas sudaromas vadovaujantis 2018 m. balandžio 10 d. Lietuvos Respublikos sveikatos apsaugos ministro įsakymu Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“.

9. Už patiekalų gaminimo ir patiekimo reikalavimų laikymąsi, atsakingas mokinių maitinimo paslaugos teikėjas.

10. Patiekalai gaminami Gimnazijos virtuvėje.

11. Gimnazijoje sudaromos higieniškos sąlygos nemokamai atsigerti geriamojo vandens (kambario temperatūros, pilstomo iš geriamajam vandeniui skirto automato), net jei vaikai nemaitinami. Vandeniui atsigerti naudojami asmeninio naudojimo indai arba valgyklos puodeliai/stiklinės.

12. Draudžiama naudoti susidėvėjusius, ištrupėjusius, įskilusius, apdaužytais kraštais indus bei aliumininius įrankius ir indus.

13. Gimnazijos valgykloje, matomoje vietoje skelbiama:

13.1. einamosios savaitės valgiaraščiai (nurodant visus patiekalus ir gėrimus);

13.2. maisto pasirinkimo piramidės, maisto produktų ženklinimo simboliu „Rakto skylutė“ plakatai ar kita sveiką mitybą skatinanti informacija;

13.3. Valstybinės maisto ir veterinarijos tarnybos nemokamos telefono linijos numeris (skambinti maitinimo organizavimo klausimais);

13.4. juridinis asmuo, teikiantis mokinių maitinimo ir (ar) maisto produktų tiekimo paslaugas;

14. Gimnazijos interneto svetainėje, skelbiama vieša prieiga: Tvarkos aprašas, juridinis asmuo, teikiantis vaikų maitinimo ir (ar) maisto produktų tiekimo paslaugas, ir valgiaraščiai.

15. Gimnazijoje negali būti reklamuojami draudžiami maisto produktai.

16. Kasdien organizuojami pietūs, kurių metu sudaromos sąlygos mokiniams pavalgyti šilto maisto. Pietūs organizuojami ne ankščiau kaip 2,5 val. ir ne vėliau kaip praėjus 4 val. nuo pamokų pradžios. Mokinių aptarnavimui pietų metu pagerinti organizuojama 40 minučių pertrauka.

17. Visi pietų metu patiekiami patiekalai turi būti nurodyti valgiaraštyje. Sudaroma galimybė pasirinkti iš kelių karštųjų pietų patiekalų ir kelių garnyrų. Jei leidžia teisės aktai mokiniams taip pat sudaroma galimybė atsinešti, laikyti ir maitintis iš namų tą dieną atneštu maistu. Už atnešto maisto saugą ir kokybę atsako mokinio atstovai pagal įstatymą.

18. Valgiaraščiai sudaromi atsižvelgiant į Gimnazijos mokinių amžių (15–18 metų vaikams).

19. Mokinių maitinimo valgiaraščiai sudaromi atsižvelgiant į rekomenduojamas paros energijos ir maistinių medžiagų normas vaikams, nustatytas Lietuvos Respublikos sveikatos apsaugos ministro 1999 m. lapkričio 25 d. įsakyme Nr. 510 „Dėl Rekomenduojamų paros maistinių medžiagų ir energijos normų tvirtinimo“, bei į vaikų buvimo įstaigoje trukmę. Valgiaraščių energinė ir maistinė vertė nuo normų gali nukrypti ne daugiau nei penkis procentus.

20. Mokiniams, pateikusiems gydytojo raštiškus nurodymus (Forma Nr. 027-1/a), organizuojamas tausojantis maitinimas.

21. Mokiniams sudaroma galimybė naudotis užkandžių automatu. Jame esančių maisto produktų asortimentas derinamas su Gimnazijos taryba.

# IV SKYRIUS

**MOKINIŲ NEMOKAMO MAITINIMO ORGANIZAVIMAS GIMNAZIJOJE**

22. Gimnazijos vadovas:

22.1. atsako už mokinių nemokamo maitinimo organizavimą, valstybės ir Savivaldybės biudžeto lėšų, skiriamų mokinių nemokamam maitinimui, tikslinį panaudojimą;

22.2. paskiria darbuotoją, atsakingą už nemokamo maitinimo Gimnazijoje organizavimą,

23. Darbuotojas atsakingas už nemokamo maitinimo Gimnazijoje organizavimą:

23.1. pildo mokinių nemokamo maitinimo registravimo žurnalus Socialinės paramos šeimai informacinėje sistemoje ir iki kiekvieno mėnesio 5 d. pateikia jų popierinį variantą Kėdainių rajono savivaldybės Socialinės paramos skyriui.

23.2. iki kiekvieno mėnesio 5 d. Socialinės paramos skyriui pateikia pažymas apie praėjusį mėnesį nemokamą maitinimą gavusius mokinius (pažymoje nurodomas nemokamus pietus, pusryčius ir pavakarius gavusių mokinių skaičius, jų kaina ir suma);

24. Mokiniams, gaunantiems nemokamą maitinimą, organizuojamas pusryčių ir pietų maitinimas vadovaujantis Kėdainių rajono savivaldybės Socialinės paramos skyriaus arba Kėdainių rajono seniūnijos sprendimais dėl socialinės paramos mokiniams skyrimo.

25. Mokinių, gaunančių nemokamą maitinimą, apskaita vedama elektroniniu būdu, gavus Kėdainių rajono savivaldybės Socialinės paramos skyriaus arba Kėdainių rajono seniūnijos sprendimą dėl socialinės paramos mokiniams skyrimo.

26. Organizuojant ugdymo procesą nuotolinio mokymosi organizavimo būdu mokiniams, gaunantiems nemokamą maitinimą, išduodami maisto produktų rinkiniai (sausas davinys) du kartus per mėnesį.

27. Gimnazijos vyr. buhalteris:

27.1. pasibaigus kiekvienam kalendoriniam metų ketvirčiui, iki kito ketvirčio pirmojo mėnesio 5 d. pateikia Socialinės paramos skyriui Socialinės apsaugos ir darbo ministerijos patvirtintos formos mokinių nemokamo maitinimo praėjusio ketvirčio ataskaitą apie mokiniams suteiktą socialinę paramą;

27.2. kiekvienais metais iki sausio 5 d. kartu su praėjusių metų paskutinio ketvirčio ataskaita pateikia Socialinės apsaugos ir darbo ministerijos patvirtintos formos metų ataskaitą apie suteiktą socialinę paramą.

27.3. formose nurodoma informacija apie asmenį, kuris atsakingas už galutinės informacijos ataskaitose parengimą ir galėtų patikslinti duomenis, jeigu to prireiktų: rengėjo vardas, pavardė, pareigos, telefono numeris bei elektroninio pašto adresas.

28. Gimnazijoje organizuojamo nemokamo maitinimo valgiaraščiai sudaromi ne mažiau kaip 15 darbo dienų laikotarpiui, maitinimą organizuojanti įmonė valgiaraščius suderina su Kėdainių valstybine maisto ir veterinarijos tarnyba ir gimnazijos direktoriumi.

29. Visuomenės sveikatos specialistas, vykdantis sveikatos priežiūrą Gimnazijoje, pagal 2018 m. balandžio 10 d. Lietuvos Respublikos Sveikatos apsaugos ministro įsakymo Nr. V-394 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“ aprašo 1 priedo 2 punktą vertina vaikų maitinimo organizavimo atitiktį ir ne rečiau kaip kartą per dvi savaites pildo Valgiaraščių ir vaikų maitinimo atitikties patikrinimo žurnalą. Nustatęs neatitikimų, juos užregistruoja Valgiaraščių ir vaikų maitinimo atitikties patikrinimo žurnale (Tvarkos aprašo 2 priedas) ir nedelsdamas raštu apie tai informuoja maitinimo paslaugos teikėją, pranešimo kopiją pateikia Gimnazijos vadovui. Maitinimo paslaugos teikėjas atsako už tai, kad nustatyti vaikų maitinimo organizavimo trūkumai būtų pašalinti nedelsiant. Nepašalinus neatitikimų per tą pačią dieną, visuomenės sveikatos specialistas apie tai praneša teritorinei Valstybinei maisto ir veterinarijos tarnybai.

30. Valgiaraščių ir mokinių maitinimo atitikties patikrinimo žurnalas Gimnazijoje saugomas dvejus metus.